Անե Բրյուն

Անե Բրյուն, (ի ծնե անունը` Անե Բրունվոլ, մարտի 10, 1976(1976-03-10), Molde, Նորվեգիա), նորվեգացի երգերի հեղինակ, կիթառիստ և վոկալիստ։ 2003 թվականից սկսած` նա ձայնագրել է ութ ալբոմ, որոնցից վեցը ստուդիական ալբոմներ են, մեկը` համերգի կենդանի ձայնագրություն։ 2001 թվականից նա ապրում է Ստոկհոլմում, Շվեդիայում, որտեղ շրջագայություններից ազատ ժամանակ գրում է, ձայնագրվում և զբաղվում իր սեփական բրենդով։


== Կենսագրություն ==


=== Վաղ տարիներ ===
Անե Բրունվոլը իրավաբան Կնութ Անկեր Բրունվոլի և ջազ երգիչ ու դաշնակահար Ինգեր Յոհան Բրունվոլի դուստրն է։ Նա մեծացել է երաժշտական ընտանիքում։ Նրա կրտսեր քույրը վոկալիստ Մարի Կվիեն Բրունվոլն է (ծնված 1984 թվականին)։ Նրա ավագ եղբայրը լուսանկարիչ Բյորն Բրունվոլն է (ծնված 1973 թվականին)։
Մեծանալով Մոլդեում, Նորվեգիայում, նա իր հայրենի քաղաքից տեղափոխվել է 1995 թվականին և հաջորդ մի քանի տարիներն անց է կացրել Բարսելոնայում, Օսլոյում և Բերգենում։ Բերգենում համալսարանում ուսանելու տարիներին նա սկսել է գրել, ինչպես նաև` սկսել է աշխատել ձայնագրությունների խանութներում և բարերում։

Մի քանի փոքր ներկայացումներում խաղալով և իր առաջին դեմոները ձայնագրելով Բերգենում, նա տեղափոխվել է Շվեդիա, նախ` Ափսալա, այնուհետև` 2001 թվականին` Ստոկհոլմ, որտեղ սկսել է լրջորեն զբաղվել իր երաժշտական կարիերայով։
Բրյունն իր դեբյուտային Spending Time with Morgan ալբոմը ձայնագրել էլ 2002 թվականին, Ստոկհոլմում։ Այն թողարկվել է DetErMine պիտակով։ Ալբոմը թողարկվել է 11 եվրոպական երկրներում` V2 Music-ի արտոնագրով։


=== Շրջագայություններ ===

Առաջին ալբոմը թողարկելուց հետո Բրյունը շրջագայություն է կատարել Եվրոպայով։ Երկու տարի ջերմեռանդ աշխատելուց հետո նա ասելիք ուներ։ Վեց ամիս դադարից հետո նա կրկին սկսել է շրջագայել Եվրոպայով և հաջորդ տարի թողարկել է իր երկրորդ ալբոմը։ Երկրորդ` A Temporary Dive ալբոմը թողարկվել է 2005 թվականին, 2006 թվականին այն թողարկվել է Մեծ Բրիտանիայում և ԱՄՆ-ում, 2007-ին` Ճապոնիայում։ 
A Temporary Dive-ը դրական ընդունելություն է գտել ամբողջ աշխարհում` դրական արձագանքներ գտնելով համաշխարհային մամուլում, սկսած Time թերթից մինչև The Independent: Ամեն նաև մրցանակներ է ստացել ամբողջ Եվրոպայից։
Որոշ ժամանակ անց Բրյունը դիմում է իր մի շարք սիրելի երգիչների` առաջարկելով իր հետ զուգերգեր երգել «Դուետներ» ամբողջական ալբոմի համա։ Այս ալբոմը թողարկվել է 2005 թվականի նոյեմբերին։ Madrugada խմբի հետ ձայնագրած "Lift Me" սինգլը նորվեգական Գրեմմի է ստացել։
Բրյունը հաջորդ մի քանի տարիներին շրջագայություններ է անցկացրել աշխարհի տարբեր բեմերում։ Նա նվագել է ամբողջական նվագախմբի հետ։ Հաճախ նա իր համերգներն ավարտել է ակուստիկ կիթառով սոլո կատարումներով։


=== Ուշ աշխատանքներ ===

2008 թվականին Բրյունը թողարկել է իր երրորդ` Changing of the Seasons ալբոմը։ Նույն տարվա մեջ, ավելի ուշ, թողարկվում է Sketches ալբոմը, որտեղ ներառված էին Changing of the Seasons-ի երգերի ակուստիկ և դեմո տարբերակները։ 
Ստոկհոլմի համերգասրահում տեղի ունեցած համերգը նկարահանվել է և թողարկվել 2009 թվականին։ 2009 թվականի վերջին Բրյունը կազմակերպել է No More Lullabies համերգը` ուշադրություն հրավիրելով կլիմայական խնդիրների վրա։ Նա հավաքել է 24 շվեդ հայտնի արվեստագետների, ինչպիսիք են Ռոբինը, Դիր Լոնին, Տիտիյոն և Բենի Անդերսոնը մասնակցել են 7 ժամանոց կենդանի համերգին 2009 թվականի կոյտեմբերի 24-ին` Կլիմայական խնդիրների համար շարժման համաշխարհային օրը։ Նրանք կարողացել են գալիք COP15 խորհրդաժողովից առաջ ուշադրություն հրավիրել խնդրի վրա։
2011 թվականի վերջում Բրյունը թողարկել է իր վեցերորդ` It All Starts with One ալբոմը։
2013 թվականի մարտի 11-ին Բրյունը ներկայացրել է Dido's Lament-ի իր սեփական մշակումը Լոնդոնի Ռաունդհաուսում։
2013 թվականի մայիսի 29-ին Բրյունը թողարկել է 32 երգ պարունակող հավաքածուն, որի մեջ ներառված էին 10 տարիների երաժշտական կատարումները։ Հավաքածուն վերնագրվել է «Երգեր. 2003-2013», որը ներառում էր չորս նոր երգ։
2013 թվականի մայիսի 29-ին նա նաև թողարկել է 20 քավըրներ պարունակող Rarities հավաքածուն։ Այս հավաքածուն անակնկալ էր երկրպագուների համար։


== Տեսաերիզներ ==


=== Ալբոմներ ===
Ստուդիական ալբոմներ

Կենդանի համերգների ալբոմներ

Հավաքածուներ


=== Սինգլներ ===
Հիմնական արվեստագետՀատուկ արվեստագետԱյլ սինգլներ2003: "Are They Saying Goodbye"
2003: "Humming One of Your Songs"
2004: "I Shot My Heart"
2005: "Song No. 6"
2006: "Rubber & Soul"
2006: "Balloon Ranger"
2008: "Headphone Silence"
2009: "To Let Myself Go"
2011: "Do You Remember"
2015: "Directions"
2015: "Shape Of A Heart"


== Ծանոթագրություններ ==